طاهر ابو فاشا

طاهر ابو فاشا (22 ديسمبر 1908 فى دمياط - 12 مايو 1989)، شاعر وزجال مصرى.

 حياته الوظيفية 

 بعد تخرجه فى دار العلوم دخل العمل مدرس بمدرسة فؤاد الاول بسوهاج فى صعيد مصر، ونقل منها الى الواحات الخارجة، و فضل يتنقل بين المحافظات لحد عمل سكرتيراً برلمانى فى وزارة الأوقاف.
 عمل رئيس لقسم التأليف والنشر بإدارة الشئون العامة للقوات المسلحة.

 مؤلفاته 

من دواوينه :

 صورة الشباب (1932)
 القيثارة السارية (1934)
 الأشواك (1937) ـ وكتب مقدمته خليل مطران.
 راهب الليل (1983)
 الليالى (1987)خ
 دموع لا تجف (1987)

وله كتب ادبية منها:

 هز القحوف فى شرح قصيدة أبى شادوف
 اللى أدركتهم حُرفة الادب.
 العشق الإلهي، وفيه مجموعه القصائد اللى غنتها ام كلثوم فى فيلم رابعة العدوية.
 بعد تمثال الحرية، و هو كتاب فى ادب الرحلات، كتبه الشاعر فى اثناء رحلته الى امريكا لزيارة ابنته (عزة طاهر أبوفاشا) المهاجرة الى امريكا .
 تحقيق مقامات بيرم التونسى.

مع أكتر من سبع كتب تاريخية وسياسية كلها مذكورة فى رسالة (طاهر ابو فاشا شاعرا).

 اغانيه لام كلثوم 
 اوقدوا الشموس 1954 لحن محمد الموجى
 حانة الأقدار 1957 لحن محمد الموجى
 عرفت الهوى مذ عرفت هواكا 1957 لحن رياض السنباطى
 على عينى بكت عينى 1957 لحن رياض السنباطى
 لغيرك ما مددت يدا 1957 لحن كمال الطويل
 يا صحبة الراح 1957 لحن رياض السنباطى

 كتاباته للإذاعة والتلفزيون 

كتب للإذاعة أكتر من 200 عمل فنى اشهرها الف ليله و ليله اللى كتب منها أكتر من 800 حلقة أتذاعت على مدار 26 سنة، و"افراح النيل" اللى لحنها محمود الشريف، و أوبريت رابعة العدويه اللى غنته ام كلثوم وعدد من المسلسلات الإذاعية ومنها "الاسرة السعيدة" و"ركن الريف" و"مسلسل الف يوم ويوم".

كمان كتب فوازير رمضان التلفزيونية.

 جوايز 
اخد جايزة الدوله التقديريه فى الاداب سنة 1988 بعد ما رشحته جامعة الزقازيق وجمعية الادباء.

200px|center

تصنيف:مواليد 1908
تصنيف:وفيات 1989
تصنيف:ادبا مصريين
تصنيف:شعرا مصريين
تصنيف:كتاب مصريين
تصنيف:مصريين اخدوا جايزة الدوله التقديريه
تصنيف:دمايطه